
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  16 noiembrie 2010               

Pl-x  584/2010                     


AVIZ

asupra propunerii legislative pentru modificarea Legii nr.460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr.460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România, trimisă cu adresa Pl-x 584 din 9 noiembrie 2010 şi înregistrată cu nr. 31/948 din 11 noiembrie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională. 

Senatul, în calitate de primă Cameră sesizată, a respins propunerea legislativă în şedinţa din 11 octombrie 2010.
Propunerea legislativă are ca obiect de reglementare modificarea art.6 din Legea nr.460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România, în vederea stabilirii, pentru persoanele care exercită aceste profesii, a vârstei standard de pensionare la 65 de ani, indiferent de sex, cu posibilitatea continuării activităţii profesionale la cerere, până la împlinirea vârstei de 70 de ani, pentru doctorii în ştiinţe, respectiv aceleaşi drepturi privind vârsta de pensionare, cu ale medicilor, farmaciştilor şi asistenţilor medicali, întrucât îşi desfăşoară activitatea în aceleaşi condiţii.
Potrivit prevederilor art.61 din Regulamentul Camerei Deputaţilor, republicat, comisia a dezbătut iniţiativa legislativă  în şedinţa din 16 noiembrie 2010.
Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ, nr.412 din 12.04.2010. 

În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea negativă a iniţiativei legislative, întrucât Guvernul a elaborat şi supus dezbaterii Parlamentului Proiectul de lege privind sistemul unitar de pensii publice, proiect ce a fost adoptat, în data de 10 mai 2010, propunerea legislativă rămânând astfel fără obiect.

În raport de obiectul şi conţinutul reglementării,  propunerea legislativă  face parte din categoria legilor organice.
             PREŞEDINTE,                            SECRETAR,

                          Daniel BUDA                     Gabriel ANDRONACHE

Expert, Roxana Zegrean

